LATVIJAS REPUBLIKAS MINISTRU KABINETS

2017.gada . Noteikumi Nr.

Rīgā (prot. Nr. , . §)

**Grozījumi Ministru kabineta 2011.gada 2.augusta noteikumos Nr.608 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazinošu tehnoloģiju attīstīšana un pilotprojektu īstenošana” nolikums”**

Izdoti saskaņā ar likuma

“Par Latvijas Republikas dalību Kioto   
protokola elastīgajos mehānismos”

10.panta trešās daļas 2.punktu

Izdarīt Ministru kabineta 2011.gada 2.augusta noteikumos Nr.608 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazinošu tehnoloģiju attīstīšana un pilotprojektu īstenošana” nolikums” (Latvijas Vēstnesis, 2011, 130., 205.nr.; 2012, 157.nr.; 2013, 228.nr.) šādus grozījumus:

1. Izteikt X nodaļu šādā redakcijā:

**„X. Finansējuma saņēmēja atbildība par projekta rezultātiem**

72. Finansējuma saņēmējs ir atbildīgs par projekta līgumā un projekta iesniegumā noteikto rezultātu sasniegšanu, tai skaitā par oglekļa dioksīda emisiju samazinājumu.

73. Trīs gadus pēc projekta īstenošanas termiņa beigām finansējuma saņēmējs vai viņa pilnvarotā persona, kas īsteno kādu no šo noteikumu 8.2.apakšpunktā minētajām aktivitātēm, katru gadu veic projekta rezultātu monitoringu un līdz katra nākamā gada 31.janvārim iesniedz Vides investīciju fondā projekta rezultātu monitoringa pārskatu (turpmāk – monitoringa pārskats) atbilstoši līgumam pievienotajam paraugam. Monitoringa periods sākas ar nākamā mēneša 1.datumu pēc noslēguma pārskata apstiprināšanas. Monitoringa gads sākas no kārtējā kalendārā gada 1. janvāra un ilgst līdz kārtējā kalendārā gada 31. decembrim.

74. Ja Vides investīciju fonds atbilstoši finansējuma saņēmēja iesniegtajam monitoringa pārskatam jebkurā no monitoringa gadiem pēc projekta pabeigšanas konstatē, ka projekta līgumā un projekta iesniegumā norādītais oglekļa dioksīda emisiju samazinājums gadā, salīdzinot ar monitoringa pārskatā norādīto oglekļa dioksīda emisiju samazinājumu, nav sasniegts, Vides investīciju fonds 20 darbdienu laikā pēc iesniegtā monitoringa pārskata saņemšanas aprēķina neatbilstības apmēru (turpmāk – oglekļa dioksīdaemisijas neatbilstība) un rakstiski par to informē finansējuma saņēmēju.

75. Finansējuma saņēmējs 30 darbdienu laikā pēc šo noteikumu [74. punktā](http://likumi.lv/doc.php?id=234664#p74) minētās informācijas saņemšanas iesniedz Vides investīciju fondā pasākumu plānu oglekļa dioksīda emisijas neatbilstības novēršanai (turpmāk – plāns). Ja finansējuma saņēmējs neiesniedz monitoringa pārskatu vai pasākuma plānu šajos noteikumos minētajā termiņā, Vides investīciju fondam ir tiesības aprēķināt oglekļa dioksīda emisijas neatbilstību par pilnu monitoringa gadu un rakstiski par to informē finansējuma saņēmēju un atbildīgo iestādi.

75.1 Finansējuma saņēmējs plānā ietver:

75.1 1. nepieciešamos oglekļa dioksīda emisijas samazināšanas organizatoriskos un tehniskos pasākumus;

75.1 2. ja nepieciešams, papildu energoefektivitātes pasākumus (turpmāk – papildu pasākumi), izņemot tos, kuru īstenošanai finansējuma saņēmējs ir saņēmis finanšu instrumenta finansējumu vai ir saņēmis vai plāno saņemt finansējumu jebkuru citu atbalsta programmu vai individuālā atbalsta projekta ietvaros, tai skaitā Emisijas kvotu izsolīšanas instrumenta, Eiropas Savienības vai ārvalstu finanšu palīdzības līdzekļiem. Papildu pasākumus apstiprina neatkarīgs eksperts ēku energoefektivitātes jomā.

75.1 3. argumentētu informāciju par iepriekš neparedzamiem vai neatkarīgiem ārējiem apstākļiem, kas ir ietekmējuši projekta līgumā un projekta iesniegumā noteikto rezultātu sasniegšanu.

75.2 Vides investīciju fonds 20 darbdienu laikā pēc plāna saņemšanas pārbauda tā atbilstību šo noteikumu 75.un 75.1punktam un apstiprina to. Ja plāns neatbilst šo noteikumu 75.un 75.1punktam, Vides investīciju fonds 20 darbdienu laikā informē finansējuma saņēmēju un nosaka termiņu konstatēto trūkumu novēršanai.

76. Finansējuma saņēmējs plānu īsteno par saviem līdzekļiem ne ilgāk kā līdz kārtējā gada 31.decembrim no brīža, kad plānu ir apstiprinājis Vides investīciju fonds. Monitoringa periodā neieskaita gadu, kurā finansējuma saņēmējs īsteno plānu, kurā paredzēti šo noteikumu 75.12. apakšpunktā minētie pasākumi. Monitoringa periodā ieskaita laiku, kurā finansējuma saņēmējs īsteno plānu, kurā paredzēti šo noteikumu 75.11. apakšpunktā minētie pasākumi, ja tādā veidā tiek sasniegts projekta līgumā un projekta iesniegumā norādītais oglekļa dioksīda emisijas samazinājums gadā. Pēc plāna īstenošanas finansējuma saņēmējs monitoringu nodrošina attiecībā uz esošajām projekta ietvaros īstenotajām aktivitātēm un plānā īstenotajiem pasākumiem.

76.1 Finansējuma saņēmējam, kura projekta monitoringa periods ir beidzies un projekta līgumā un projekta iesniegumā noteiktais oglekļa dioksīda emisijas samazinājums gadā monitoringa periodā nav sasniegts, ir tiesības lūgt Vides investīciju fondu pagarināt noteikumu 73.punktā norādīto monitoringa periodu ne ilgāk par trīs monitoringa gadiem, iesniegt plānu oglekļa dioksīdaemisijas neatbilstības novēršanai un veikt projekta monitoringu par attiecīgi pagarināto periodu atbilstoši šo noteikumu X nodaļas nosacījumiem redakcijā, kas stājusies spēkā 2017.gada\_\_\_\_\_. Atbildīgā iestāde un Vides investīciju fonds izdara projekta līgumā attiecīgus grozījumus. Atbildīgā iestāde monitoringa perioda gadu uzskaites principus nosaka vadlīnijās projektu rezultātu monitoringa izvērtēšanai un kompensējošo pasākumu piemērošanai.

77. Ja Vides investīciju fonds pēc monitoringa perioda pēdējā monitoringa gada monitoringa pārskata saņemšanas konstatē, ka projekta līgumā un projekta iesniegumā norādītais oglekļa dioksīda emisiju samazinājums gadā, salīdzinot ar monitoringa perioda monitoringa gadu vidējo oglekļa dioksīda emisiju samazinājumu gadā, nav sasniegts, Vides investīciju fonds aprēķina oglekļa dioksīdaemisijas neatbilstības apmēru saskaņā ar šo noteikumu 78.punktu. Atbildīgā iestāde, ievērojot šo noteikumu X nodaļā ietverto regulējumu redakcijā, kas stājusies spēkā 2017.gada\_\_\_\_, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu. Ja finansējuma saņēmējs ir valsts budžeta iestāde, atbildīgā iestāde ziņo Ministru kabinetam par pieņemto lēmumu.

78. Lai noteiktu atgūstamo neattiecināmo līdzekļu apjomu atbilstoši konstatētajai oglekļa dioksīda emisijas neatbilstībai:

78.1. trīs gadu monitoringa periodā katrā monitoringa gadā sasniegto oglekļa dioksīda emisiju samazinājumu saskaita un iegūto vidējo oglekļa dioksīda emisiju samazinājumu dala ar projekta līgumā un projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu,

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

– projekta līgumā un projekta iesniegumā norādītais oglekļa dioksīda emisijas samazinājums gadā, kilogrami;

- Eiropas Centrālās bankas refinansēšanas likme;

  - trīs gadu monitoringa periodā katrā monitoringa gadā sasniegtais oglekļa dioksīda emisijas samazinājums, kilogrami (noapaļots uz augšu līdz 2 zīmēm aiz komata);

n – gadu skaits;

 – piešķirtais finanšu instrumenta finansējums, *euro*.

78.2. ja monitoringa periods tiek pagarināts un ir ilgāks par trīs gadiem, kopējā monitoringa perioda trīs monitoringa gadu, kuros ir lielākais sasniegtais oglekļa dioksīda emisiju samazinājums gadā, vidējo oglekļa dioksīda emisiju samazinājumu gadā dala ar projekta līgumā un projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

kur:

*KPFIn.l.*– atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

 – projekta līgumā un projekta iesniegumā norādītais oglekļa dioksīda emisijas samazinājums gadā, kilogrami;

 – Eiropas Centrālās bankas refinansēšanas likme;

no kopējā monitoringa perioda trīs monitoringa gadi, kuros ir lielākais sasniegtais oglekļa dioksīda emisijas samazinājums gadā, kilogrami (noapaļots uz augšu līdz 2 zīmēm aiz komata);

 – piešķirtais finanšu instrumenta finansējums, *euro*.

78.1 Atbildīgā iestāde, pieņemot lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu atbilstoši konstatētajai oglekļa dioksīdaemisijas neatbilstībai, ņem vērā oglekļa dioksīda emisiju samazinājuma apjomu no papildu pasākumiem, kas veikti pēc projekta īstenošanas termiņa beigām un finansējuma saņēmēja sniegto argumentēto informāciju par oglekļa dioksīda emisijas samazinājumu, ja ir radušies iepriekš neparedzami vai neatkarīgi ārēji apstākļi, kas ir ietekmējuši projekta līgumā un projekta iesniegumā noteikto rezultātu sasniegšanu atbilstoši šo noteikumu 78.2punktā minētajām vadlīnijām.

78.2 Atbildīgā iestāde sadarbībā ar Vides investīciju fondu sagatavo un publicē atbildīgās iestādes tīmekļvietnē un Vides investīciju fonda tīmekļvietnē vadlīnijas projektu rezultātu monitoringa izvērtēšanai un kompensējošo pasākumu piemērošanai. Vadlīnijās nosaka finanšu instrumenta ietvaros īstenoto projektu rezultātu monitoringa principus, aktivitātes, kas iekļaujamas plānā, un kārtību, kādā tiek aprēķināts un projekta rezultātu monitoringa pārskatā ņemts vērā oglekļa dioksīda emisijas samazinājums gadā, ja finansējuma saņēmējs pēc projekta īstenošanas termiņa beigām ir veicis papildu pasākumus vai, ja ir radušies iepriekš neparedzami vai neatkarīgi ārēji apstākļi, kas ir ietekmējuši projekta līgumā un projekta iesniegumā noteikto rezultātu sasniegšanu.

79. Finansējuma saņēmējs vismaz 10 gadus pēc projekta līguma termiņa beigām glabā visu ar projekta īstenošanu saistīto dokumentāciju un, ja nepieciešams, to uzrāda finanšu instrumenta pārstāvju kontrolēm un auditiem pirms projekta apstiprināšanas, projekta īstenošanas laikā un pēc noslēguma maksājuma saņemšanas.

80. Atbildīgajai iestādei un Vides investīciju fondam ir tiesības projekta starpposma vai noslēguma pārskata vērtēšanas laikā, kā arī piecus gadus pēc projekta īstenošanas termiņa beigām pārbaudīt starpposma pārskatā, noslēguma pārskatā, projekta līgumā un monitoringa pārskatā sniegto informāciju, apsekojot projekta īstenošanas vietu, un finansējuma saņēmējs nodrošina piekļuvi tai.

81. Ja trīs gadu laikā pēc projekta līguma termiņa beigām tiek konstatēts, ka finansējuma saņēmējs nenodrošina šo noteikumu 8.2.apakšpunktā minētā produkta, tehnoloģijas vai iekārtas darbību, Vides investīciju fonds rakstiski informē finansējuma saņēmēju un atbildīgo iestādi par visu finansējuma saņēmējam izmaksāto un atgūstamo finanšu instrumenta finansējumu. Atbildīgā iestāde pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu.

82. Ja finansējuma saņēmējs šo noteikumu [66.punktā](http://likumi.lv/doc.php?id=234664#p66) minētajā termiņā nav īstenojis projekta aktivitātes, atbildīgā iestāde pieņem lēmumu par finanšu instrumenta līdzekļu atgūšanu. Atgūstamajiem līdzekļiem piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par līdzekļu atgūšanu.”

2. Izteikt 83.un 84. punktu šādā redakcijā:

„83. Projektu iesniegumus, kas konkursa ietvaros iesniegti līdz šo noteikumu grozījumu spēkā stāšanās dienai, izskata atbilstoši šo noteikumu prasībām, kas bija spēkā projektu iesniegumu iesniegšanas dienā. Šis punkts nav attiecināms uz projekta monitoringa periodu.

84. Projekta iesniedzējam, kas konkursa ietvaros iesniedzis projekta iesniegumu līdz 2012.gada 1.janvārim, līdz projektu iesniegumu iesniegšanas termiņa beigām ir tiesības iesniegt precizētu projekta iesniegumu atbilstoši grozījumiem šo noteikumu [19.5](http://likumi.lv/doc.php?id=234664#p19.5).apakšpunktā, [21.punktā](http://likumi.lv/doc.php?id=234664#p21), 25.3.6., 25.4.3., 26.3., 26.4., 27.3., 27.9., 27.10., 27.11. un 27.12.apakšpunktā, 32.punktā, [2.pielikuma](http://likumi.lv/doc.php?id=234664#piel2) 8.sadaļā un [2.pielikuma](http://likumi.lv/doc.php?id=234664#piel2) iesnieguma veidlapas [2.pielikumā](http://likumi.lv/doc.php?id=234664#piel2), [3.pielikuma](http://likumi.lv/doc.php?id=234664#piel3) 3.1.apakšpunktā un 2.piezīmē un atbilstoši šo noteikumu 19.1 un [19.2 punktam](http://likumi.lv/doc.php?id=234664#p19.2), 25.3.7., 25.4.4., 27.3.1 un 34.1.1 apakšpunktam un [2.pielikuma](http://likumi.lv/doc.php?id=234664#piel2) 7.sadaļas 1.1 punktam, kas stājušies spēkā 2012.gada 1.janvārī. Ja projekta iesniedzējs iesniedzis precizētu projekta iesniegumu, to izskata atbilstoši šo noteikumu prasībām, kas ir spēkā precizētā projekta iesniegšanas dienā. Šis punkts nav attiecināms uz projekta monitoringa periodu. ”

3. Papildināt noteikumus ar 85.punktu šādā redakcijā:

„85. Projektam, kura monitoringa periodā ir sasniegts projekta līgumā un projekta iesniegumā noteiktais rezultāts un izpildītas monitoringa saistības atbilstoši projekta līgumā noteiktajam, piemēro šo noteikumu X nodaļas regulējumu tādā redakcijā, kāda bija spēkā projekta iesnieguma iesniegšanas brīdī.”

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

2017.01.19. 14:58

I.Vonda

67026554, [ilze.vonda@varam.gov.lv](mailto:ilze.vonda@varam.gov.lv)